Fa temps que un conegut em parlava que si la vall de la Llosa, que si la cabana de l'esparver, que si la Muga...Així que tot i conèixer la zona des dels cims propers del Tossal Bovinar i Coma Estremera, Tossa plana, Puigpedrós, Montmalús, Serra Seca i Pic Negre d'Envalira no m'havia ficat mai fins el fons de la vall. Sortim del poble de Viliella fins al final de la pista a Can Jan. Deixem el cotxe i carreguem les motxilles. La intenció és dormir al refugi de Montmalús pujant per la vall de la Llosa, per l'endemà pujar aquest cim, baixar direcció Grau Roig, enllaçar amb el GR que puja cap a la portella Joan Antoni, baixar direcció a la portella blanca d'Andorra i abans d'arribar-hi tornar a ficar-nos altre cop a la Vall de la Llosa per recórrer-la des del capdamunt de la capçalera.